12α. ΑΠΟΦΑΣΗ ΥΠΟΥΡΓΟΥ  ΟΙΚΟΝΟΜΙΚΩΝ Αριθ. 1026761/192/0012  της 24 Φεβρ./8 Μαρτ. 1989  (ΦΕΚ Β΄ 175) Καθορισμός μοναδικών συντελεστών καθαρού εισοδήματος των γεωργικών επιχειρήσεων που εφαρμόζεται στο ακαθάριστο εισόδημά τους. Έχοντας υπόψη: 1.Τις διατάξεις του άρθρ. 39 του Π.Δ. 3323/1955, όπως αντικαταστάθηκαν με τις διατάξεις της παρ. 14 του άρθρ. 8 του Νόμ. 1828/1989. 2.Τα σχετικά αιτήματα που έχουν υποβληθεί από διάφορες επαγγελματικές οργανώσεις. 3.Την από 13.12.1988 έκθεση της ομάδας εργασίας που συστάθηκε με τη Δ. 1043/157/10.2.1988 απόφασή μας, για τη μελέτη και κατάρτιση πίνακα μοναδικών συντελεστών για τον προσδιορισμό του καθαρού εισοδήματος των γεωργικών επιχειρήσεων, αποφασίζουμε: 1.Καθορίζουμε τους συντελεστές προσδιορισμού του καθαρού εισοδήματος, που θα εφαρμόζονται στα ακαθάριστα έσοδα, κατά γενικές κατηγορίες, των γεωργικών επιχειρήσεων, ως εξής: Ι.Προϊόντα ζωϊκής παραγωγής α)Βοοτροφικές εκμεταλλεύσεις 5% β)Χοιροτροφικές εκμεταλλεύσεις 5% γ)Πτηνοτροφικές εκμεταλλεύσεις 10% ΙΙ.Λοιπά προϊόντα φυτικής και ζωϊκής παραγωγής οι συντελεστές καθαρού κέρδους που ίσχυσαν κατά το οικονομικό έτος 1988, ανάλογα με το είδος της εκμετάλλευσης. 2.Οι συντελεστές αυτοί ισχύουν από το οικονομικό έτος 1989 για τα εισοδήματα από γεωργικές επιχειρήσεις που αποκτήθηκαν κατά τη διάρκεια του ημερολογιακού έτους 1988. 